钦定古今图书集成/明伦汇编/氏族典/第336卷 > 刘处让
## 钦定古今图书集成/明伦汇编/氏族典/第336卷 > 刘处让

按《五代史刘处让传》：“处让字德谦，沧州人也。少为张
万进亲吏。万进叛梁附晋，梁遣刘𬩽讨之，万进遣处
让求救于晋，晋兵未渡河，而万进为梁所败，处让因
留事晋。庄宗即位，为客省使。天成中，累迁左骁卫大
将军。晋高祖立，历宣徽南院使、枢密使。丁母忧，居丧
期年，起复为彰德军节度使，以疾卒。”